**PROCESVERBAL**

Nga seanca e këshillit të mbajtur me 30.09.2022, e premte me fillim në ora 10:00, në sallën e këshillit të komunës së Zhelinës, në prezencë të 15- të të Anëtarëve të këshillit, dhe mungesë të Lejla Hajdari, Aida Avdija dhe Fauzi Neziri.

Seancën e 11-të( njëmbëdhjetë) e hapi Kryetari i këshillit Bujar Baftjari, dhe prezantoi rendin e ditës me nr. arhivor 08-1282/1 në

 **REND DITE**

**1.Miratimi i Rebalancit të Buxhetit të komunës së Zhelinës për vitin 2022- të.**

Pas prezantimit të pikës të rendit të ditës, kryetari i këshillit Bujar Baftjari hapi diskutim. Fjalën e kërkoi këshilltari Naser Mislimi dhe kërkoi që rendit të ditës t'i shtohet edhe një pikë, anulimi i iniciativës për përpilimin e projektit urbanistik për formimin e parcelave ndërtimore për ndërtimin e objekteve, anulim i propozimit nga seanca e kaluara për parcelën në fjalë me numër 352.

Propozimin e këshilltarit Naser M., kryetari i këshillit Bujar B. E hodhi në votim, ku me 7 vota pro, 1 kundër dhe 8 të përmbajtur, konstatoi se nuk kalon.

Kryetari i këshillit Bujar Baftjari, pas konstatimit e shpalli të hapur seancën e 11-të dhe vazhdoi me rendin e ditës:

Miratimi i Rebalancit të Buxhetit të komunës së Zhelinës për vitin 2022.

Hapi diskutim.

Fjalën e mori këshilltari Sheval Sulejmani, që tha: kërkoj nga administrata komunale, nga sektori përkatës në kuadër të komunës që të bëjë një përshkrim të komplet situatës, arsyen se përse bëhet rebalanci i buxhetit, a janë paraparë kategoria sociale për të cilët kemi disa kërkesa nga seancat paraprake që kemi pas nga qytetarët për rastet sociale, që ato kërkesa me shumicë votash kemi arritur t'i kalojmë, mirëpo edhe pse kanë kaluar është thënë se këto kërkesa nuk realizohen për shkak se nuk janë paraparë në buxhet. Poashtu në këtë rebalanc të buxhetit a përfshihet zëri financiar për pagesën e anëtarëve të komisioneve komunale zgjedhore, pagesa e arsimtarëve dhe stafit teknik të pensionuar nëpër shkolla si edhe konkretisht në këtë buxhet të na sqarohen se në cilat vlera, çfarë projekte janë të parapara për qytetarët që do të realizohen në të ardhmen me rebalancin e këtij buxheti.

Adil Emini: u përgjigj- Rebalanci i Buxhetit më së shumti i dedikohet, rritjes së mjeteve të dodacioneve për arsim si rezultat i rritjes së pagave të arsimtarëve prej muajt shtator, dhe i dedikohet të hyrave si rezultat i projekteve të fituara njëri nga Ministria e Ambientit jetësor në vlerë prej 5 milionë denarë për ujësjellësin e fshatit Merovë, dhe një projekt tjetër të financuar prej Byros për zhvillim të barabartë rajonal për projektimin e dokumentacionit teknik për ujësjellësin e fshatit Strimnicë në vlerë prej Një milionë e gjashtëqind mijë denarë, dmth këto janë rritjet e të hyrave. Poashtu i kemi rritur mjetet në ato zëra ku kemi më shumë nevojë, si rezultat i krizës energjetike janë në programën 134421 mjete për ndriçimin publik dhe në programën E0, dhe gjithashtu konton 21 për rrymën elektrike të objektit dhe të pompave të stacionit të pompave në Zhelinë. Rritje me rebalanc ka edhe në programën JD pasi në atë program, të gjitha mjetet që ishin të parapara u harxhaun dhe u detyruam në konton 481 t'i rrisim mjetet. Sa i përket mjeteve për kompensimin e qytetarëve, nuk është prek dmth mjetet në buxhet janë të parapara. Rritje tjetër nuk kemi. Domethënë rritje kemi në programën JR, E0, JD,F1 te planet urbanistike. Në programën N1 transfere të ndryshme për arsimtarët, nuk është rritur buxheti me rebalanc, por ka hapësirë të rritet me propozimin tuaj( këshilltarëve ), dhe mund të rritet te transferet sociale me programën e këshillit, dhe vlerën duhet ta propozoni ju, dhe duhet të propozoni se prej cilave konto duhet t'i marrim mjetet, do keni parasysh konton 464 te programa e këshillit edhe konton në programën N1 464 transfera të ndryshme te programa e arsimit N1.

Në lidhje me çështjen në fjalë, kërkoi të flas këshilltari Rian Amiti

Rian A. – Ju drejtua Adil E. Për projektin e ujësjellësit të fshatit Merovë, e ke fjalën për projekt të ri apo për atë që ka kaluar?

Adil E.- Ju përgjigj dhe dha sqarim rreth pyetjes.

Rian A.- Do bëhet plan tjetër për pompat dhe puset në fshatin Merovë? Sepse me sa di unë, deri në tetor duhet të dorëzohen këtë vit deri te ministria përkatëse.

Adil E. – Po plani është.

Më pas fjalën e kërkoi këshilltari Sheval S. Propzoi zëri transaksione transfere sociale të parashihen mjete financiare për të pensionuarit, në këtë zë të destinohen mjete financiare që të mund këto pagesa të realizohen. Dhe nuk përmendet antarët e komisioneve zgjedhore, janë në rebalac? Janë në buxhet? A janë të përfshira?

Adil E.- Po janë të përfshira dhe dha sqarime.

Sheval S.- Sa i përket propozimit se nga cila konton dhe sa duhet të jetë vlera, unë them se kjo iu takon juve për shkak se nuk mund të sugjerojmë ne konton, sepse nuk e dimë konton ideale. Ndërsa vlera është e përcaktuar.

Adil E.- Ne i kemi të evidentuara. Aq sa e shohim se kemi mundësi të paguajmë, aq e bëjmë edhe parashikimin. Për shembull te transferat sociale ku hyjnë pensionet e arsimtarëve, kërkesat e arsimtarëve me të gjithë kërkesat e tjera janë diku mbi 2 milionë denarë, dhe pse ta shtojmë këtë shumë në buxhet kur nuk kemi mundësi t'i paguajmë. Ne realizojmë shpërndarjen nëpër zërat buxhetorë në bazë të mundësive.

Sheval S. – Unë ju kuptoj juve. Por komuna e Zhelinës me sa kam dëgjuar unë është komuna e vetme që nuk i ka bërë pagesat e pensioneve të arsimtarëve. Është mirë që në këto zëra të parashihen mjete nëqoftëse janë pjesë e rebalancit.

Adil E. – Po i shënova, do i kemi në konsideratë.

Pas sqarimeve kryetari i këshillit Bujar Baftjari e mori fjalën dhe vazhdoi: Miratimin e Rebalancit të Buxhetit të komunës së Zhelinës për vitin 2022 e hudh në votim.

Kush është pro, kush kundër dhe kush i përmbajtur.

Me 13 vota pro, 2 të përmbajtur dhe 1 kundër, konstatoj se kjo pikë u miratua. Dhe me këtë e mbyll këtë seancë të këshillit.

Nr. 08-1282/1

 Këshilli i komunës së Zhelinës.

 30.09.2022 Bujar Baftijari

 Proçesverbalist

Albineta Alija